Komisijos reglamentas (EEB) Nr. 3534/87
1987 m. lapkričio 24 d.
dėl produktų klasifikavimo Bendrojo muitų tarifo 16.04 E subpozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Tarybos reglamentu (EEB) Nr. 2055/84 [2], ypač į jo 3 straipsnį,
kadangi, siekiant užtikrinti vienodą bendrojo muitų tarifo nomenklatūros taikymą, reikia priimti nuostatas dėl stipriai sušaldyto tuno gabalų be odos ("tuno filė"), apvirtų garuose ir vandenyje, kad būtų lengviau nulupti odą, dėl ko būna įvykusi dalinė baltymų koaguliacija, tarifinio klasifikavimo;
kadangi Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EEB) Nr. 2184/87 [4], priede pateikiamo Bendrojo muitų tarifo 03.01 pozicijoje minimos šviežios (gyvos arba negyvos), šaldytos arba stipriai sušaldytos žuvys; kadangi 16.04 pozicijoje minimi gaminiai ir konservai iš žuvų;
kadangi dėl šiluminio apdorojimo minėtos žuvys praranda 03.01 pozicijoje klasifikuojamo produkto savybes ir todėl yra priskirtinos 16.04 pozicijai; kadangi minėtoje pozicijoje reikia pasirinkti 16.04 E subpoziciją;
kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Stipriai sušaldyto tuno gabalai be odos ("tuno filė"), apvirti garuose ir vandenyje, kad būtų lengviau nulupti odą, dėl ko būna įvykusi dalinė baltymų koaguliacija, klasifikuojami Bendrojo muitų tarifo subpozicijoje:
16.04 Gaminiai ir konservai iš žuvų, įskaitant ikrus ir ikrų pakaitalus:
E. Tunas.
2 straipsnis
Šis reglamentas įsigalioja aštuntą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. lapkričio 24 d.